এখানে আমাদের বক্তব্য হচ্ছেÑ নবীজীবনকে সামগ্রিক ভেবে আবার খণ্ডিত করে দেখলে বিশ্বাসে চিড় ধরে। এটা নবীকে ধর্মনিরপেক্ষতাবাদী বানিয়ে দেয়ার মতোই অজ্ঞতা। সব কিছু মানতে না পারা নিজের সীমাবদ্ধতা। ধর্মের পূর্ণাঙ্গ অবয়বের কমতি নেই। ইসলামে কোনো খণ্ডিত জীবনাচার চলে না। অর্ধেক মেনে অর্ধেক ছাড় দিয়ে ইসলাম হয় না। যেমনÑ বিশ্বাসের কোনো খণ্ডিত রূপ নেই। এরপর তাবলিগ সম্পর্কে তার বক্তব্য হচ্ছে, ‘যতবার বলতে বলা হবে ততবার বলব, তাবলিগ প্রচারকারীরা যদি ধর্মপ্রচারের সাথে সমাজ-রাষ্ট্র চেতনাবৃত্তির দিকে মনোযোগী হতেন, তাহলে তাবলিগের যে প্রভাব আমাদের সমাজ-জীবনে প্রতিফলিত, তা আরো ফলবতী হতো, কার্যকর ভূমিকা রাখত। নবী সা: কখনো জীবনকে অস্বীকার করে ধর্ম পালন করতে বলেননি। জীবনের জন্য ধর্ম অপরিহার্য। ধর্ম নিয়ে বাড়াবাড়ি করতে বিদায় হজের ভাষণে নিষেধ করে গেছেন। যারা অসাম্প্রদায়িক ও ইহজাগতিকতার কথা প্রচার করেও ধর্মানুগ নীতি নিয়ে শোরগোল তোলেন, তাদের বিষয়ে নীরব থাকাই সমীচীন মনে করি। … আজকে আমার সমাপ্তি দিন। এই দিনে কারো বিরুদ্ধে কোনো বিদ্বেষ অভিমান অভিযোগ আনছি না।’